*A Szegedi Tudományegyetem Műszaki Igazgatósága (továbbiakban: Ajánlatkérő) nyílt beszerzési eljárást hirdet.*

*A beszerzés tárgya:*

**„SZTE Béke épület, TTIK Optikai és Kvantumelektronikai Tanszék (6720 Szeged, Dóm tér 9.) I. emeletén található 60., 61., 62. és 38. irodák energetikai korszerűsítése (60., 61., 62. irodák: ablakok és radiátorok cseréje, klíma beszerelése, ezt követően a falak festése, 38. iroda: radiátorcsere)”**

**Munka indítása**: a minden fél részéről aláírt szerződés Vállalkozó részéről történő átvételekor

**Befejezési határidő**: A munkaterület átadásától számított 60 naptári nap

**A beszerzés rövid ismertetője**:

A tervezett munka az SZTE TTIK Optikai és Kvantumelektronikai Tanszék (6720 Szeged, Dóm tér 9. „Béke épület” 1. emelet) négy irodáját érinti. Az udvari homlokzaton lévő három irodában (A 60., 61., 62. irodák) a meglévő, elavult fa ablakokat (5 db) új, hőszigetelt, eurofalcos fa ablakokra cseréljük, felületkezelésük a homlokzathoz illeszkedő, fehér. Az épület egyedileg védett műemlék, ezért az ablakcseréket örökségvédelmi bejelentés alapján lehet megvalósítani, amelyhez Vállalkozótól gyártmánytervet kérünk. A hatósági örökségvédelmi bejelentést a vállalkozótól kapott műszaki dokumentumok alapján Megrendelő bonyolítja le a kivitelezési munkákkal párhuzamosan. Ugyanitt az egyik ablakban meglévő ablakklímát el kell távolítani szabályos gázlefejtéssel, valamint ezekben a helyiségekben 4 db meglévő öntöttvas radiátort acéllemez lapradiátorokra cserélünk, fagyasztásos technológiával. A Rerrich Béla térre néző 38. irodában szintén kicserélünk 1 db öntöttvas radiátort. Az új radiátorok méretét a helyiségek légköbmétere alapján, hőigényszámítással kell meghatározni. Az udvarra néző három irodából egy már klimatizált, a másik kettőben dual split klímarendszerrel oldjuk meg a klimatizálást egy kültéri és két beltéri egységgel. A kültéri egységet az épületszárnyat lezáró lapostető fölé, a határoló oldalfalra kell rögzíteni. A klímavezetékeket kábelcsatornában kell vezetni kül- és beltérben egyaránt. A kábelcsatorna a lehető legkisebb mértékben jelenjen meg a homlokzaton, ahol lehet, épületen belül kell szerelni. A homlokzati klinkertégla burkolatot megvésni tilos, falon kívül mehetnek a vezetékek. A kültéri egységet nagy magasságban kell elhelyezni, ezt kérjük figyelembe venni az árképzésnél. Ebben a három irodában tisztasági festést is kérünk, az ablakcserék miatti minimális vakolatpótlással, vakolatjavítással. Vállalkozónak kell gondoskodni a kibontott ablakok, radiátorok és ablakklíma elszállításáról. Hulladékszállító konténer lerakására a helyszínen nincs lehetőség.

**Az ajánlatok benyújtásához kötelező a részvétel a helyszíni bejáráson, ahol a szükséges felmérések elvégezhetők. Megrendelő az épületről felmérési alaprajzot biztosít az ajánlatadóknak.**

**A megrendelő helyszíni bejárást tervez:**

**Helyszín**: 6720 Szeged, Dóm tér 9., találkozó a Béke épület előtt

**Időpont:** 2021. szeptember 6. (hétfő), 10:00 óra

**Kontaktszemély**: Horváth Petra; +36-30/159-2550

**A műszaki átadáshoz a következő dokumentációk szükségesek:**

Beépített anyagok teljesítménynyilatkozatai. (Magyar nyelvű)

Kivitelezői nyilatkozat

**A Vállalási árat a következő formában kérjük megadni**:

nettó összeg:………………………..,- Ft

ÁFA 27%:………………………..…..,- Ft

Bruttó összeg:…………………...….,- Ft

Vállalkozó kizárólag **1 db végszámlát** nyújthat be.

**Végszámla:** a számla benyújtásának feltétele a Műszaki és Beruházási Iroda által kiadott teljesítésigazolás. Megrendelő előleget nem biztosít.

**Alkalmassági követelmények:** az általános szakmagyakorlási feltételeknek megfelelő gazdasági társaságok vagy egyéni vállalkozók jelentkezését várjuk.

**Bírálati szempont:** legalacsonyabb összegű ellenszolgáltatás, előzetes bejáráson való megjelenés.

**A számlák fizetési határideje**: 30 naptári nap

A Megrendelő előteljesítést elfogad.